
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

8. napirendhez

Tárgy: A Sülysáp, Szent István tér 17/a. szám alatti gyermekorvosi rendelő és szolgálati lakás fűtési rendszere
Tisztelt Képviselő-testület!

27/2011. (II. 10.) ÖKT határozatával a Képviselő-testület úgy döntött, hogy az Önkormányzat 50 % arányban vállalja a Szent István tér 17/a. szám alatti gyermekorvosi rendelő és szolgálati lakás 2 millió Ft beruházási összegű fűtéskorszerűsítésének költségét, amennyiben az az épületet használó két gyermekorvosnak is megfelel, azonban a fennmaradó 50 % biztosítását sem Dr. Balog Erzsébet, sem pedig Dr. Laczkó Katalin nem vállalta.  Így a gyermekorvosi rendelő és szolgálati lakás fűtésének szétválasztása, továbbá a lakás kéménynek bélelése továbbra sem megoldott. 

A szolgálati lakásban kb. 1000 m3 gáz fogy egy évben, tehát a beruházás a megtakarításból tulajdonképpen nem tud megtérülni, azonban a fűtési rendszer szétválasztásához egy új kazánra lenne szükség.

Mindezek alapján javaslom egy kisebb intézményünkben a gázkazán modernizálását, és a kiváltott kazán beépítését a Szent István tér 17/a szám alatti épületbe. Amennyiben a munkálatokat a Faluszolga Kft. készíti el a munka anyagköltsége legfeljebb 500.000 Ft kéménybéleléssel együtt. Továbbá a kiválasztott intézményben a cirkó kazán cseréje – engedélyekkel együtt – 450.000 Ft.

Így a Képviselő-testület által vállalt „önerő” nem változna, viszont jóval nagyobb megtakarítást érhetnénk el egy folyamatosan működő intézmény fűtésének korszerűsítésével, mint egy lakáséval.

Kérem, szíves döntésüket az ügyben.
…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete a 27/2011. (II. 10.) ÖKT határozatát módosítva dönt arról, hogy
1./ a Sülysáp, Szent István tér 17/a szám alatti gyermekorvosi rendelő és lakás fűtési rendszere kerüljön szétválasztásra a Faluszolga Kft. kivitelezésében, oly módon, hogy a beépített gázkazán egy kisebb önkormányzati intézményből (…) kerüljön áttelepítésre;

2./ a kiválasztott intézményben – fűtéskorszerűsítési céllal – kerüljön új kazán beépítésre;

3./ az 1-2./ pont szerinti beruházás cca. 1 millió Ft-os költségét az általános tartalék keret terhére biztosítja;

4./ felkéri és felhatalmazza a polgármestert a szükséges intézkedések megtételére.  

Határidő: 2011. augusztus 31.

Felelős: polgármester

Sülysáp, 2011. május 5.


Horinka László s.k.


polgármester

Láttam! Sülysáp, 2011. május 5.

Tóth Krisztina jegyző s.k.

